b'\n_START_ARTICLE_\nHelena Kalmi\n_START_SECTION_\nEl\xc3\xa4m\xc3\xa4 ja ura\n_START_PARAGRAPH_\nHelena Kalmi suoritti filosofian kandidaatin tutkinnon (p\xc3\xa4\xc3\xa4aineenaan kemia) Helsingin yliopistossa 1971. H\xc3\xa4n toimi p\xc3\xa4\xc3\xa4ty\xc3\xb6n\xc3\xa4\xc3\xa4n Suomen koululaitoksessa yhteens\xc3\xa4 36\xc2\xa0vuotta \xe2\x80\x93 muun muassa Hyvink\xc3\xa4\xc3\xa4n yhteiskoulun lehtorina ja yl\xc3\xa4asteen vararehtorina sek\xc3\xa4 Hyvink\xc3\xa4\xc3\xa4n Sveitsin lukion kemian lehtorina ja vararehtorina. Kalmi ty\xc3\xb6skenteli Jokelan yl\xc3\xa4asteen ja lukion rehtorina vuodesta 2000 alkaen. Kalmi toimi aktiivisesti eri j\xc3\xa4rjest\xc3\xb6iss\xc3\xa4 ja hankkeissa, muun muassa Suomen akateemisten naisten liiton hallituksessa ja soroptimistien Hyvink\xc3\xa4\xc3\xa4n klubin presidenttin\xc3\xa4. Useat eri yhteis\xc3\xb6t ovat palkinneet h\xc3\xa4net ansiomerkeill\xc3\xa4. H\xc3\xa4n oli yksi lukion kemian Kide-oppikirjasarjan tekij\xc3\xb6ist\xc3\xa4._NEWLINE_Helena Kalmi sai surmansa oman oppilaansa luodista Jokelan koulusurmissa Jokelan koulukeskuksessa 7. marraskuuta 2007. H\xc3\xa4n oli kahdeksas eli viimeinen uhri ja ainoa, joka ammuttiin koulun ulkopuolella. Kalmi oli naimisissa, ja h\xc3\xa4nell\xc3\xa4 oli kaksi poikaa.'